 Сукбай ата-аналарын штрафка тартмакчылар

	Балалары сукбайлыкта йөргән ата-аналарны штраф ярдәмендә акылга утыртмакчылар. Күптән түгел Байкал аръягы крае депутатлары тарафыннан Россия Дәүләт Думасына кертелгән закон проекты мондый җавапсыз ата-аналарны 1,5 мең сумлык штрафка тартуны күздә тота. 16 яше тулган яшүсмер исә бу гамәле өчен үзе җавап тотачак. 	 Проект авторлары фи­ке­ренчә, мондый катгый чаралар урам тормышы белән яшәүче яшүсмерләр тарафыннан кылынган җи­наять­ләр санын киметергә ярдәм итәчәк. “Эчкече, наркоман ата-ана белән ачлы-туклы яшәү аркасында бала урам белән “дуслашырга” мәҗ­бүр. Тәрбиячесе булмаган мондый балалар саны арту исә алар тарафыннан яки аларга карата кылынган җи­наятьләр санының артуына китерә. Мондый юл белән яшәү өчен көрәшүче үсмер­ләр җәм­гыять өчен куркыныч тудыра”, – диелә документка аңлатма язуында. 

Ватаным Татарстан

	№ 49 | 07.04.2015	


